YouTube પર 55 લાખ કરતા વધુ સબસ્ક્રાઇબર્સ ધરાવતી TechnicalGuruji ચેનલના ગૌરવ ચૌધરીએ આ સવાલનો જવાબ પોતાની જ ચેનલ પર વીડિયો પોસ્ટ કરીને આપ્યો હતો. યૂટ્યૂબર બનવાની મહેચ્છા ધરાવતા લોકોને ગૌરવનું કહેવું છે કે, જો તમે માત્ર પૈસા કમાવવા માટે જ યૂટ્યૂબ ચેનલ શરૂ કરવા ઇચ્છતા હો તો રહેવા દે જો, પરંતુ જો તમારામાં જેન્યુઇન પેશન હોય તો જ તેને પૂર્ણ કરવા ઇચ્છો તો યૂટ્યૂબ ચેનલ શરૂ કરો. પોતાની ચેનલ પર અત્યાર સુધીમાં 1500થી વધુ મોબાઇલ સહિતના વિવિધ ગેજેટ્સ અંગે વીડિયો પોસ્ટ કરનારા ગૌરવનું કહેવું છે કે, YouTube પર સબસ્ક્રાઇબર્સ, લાઇક, ડિસલાઇક અને કોમેન્ટના કોઇ પૈસા નથી મળતા નથી. ઘણા લોકો એવું વિચારતા હોય છે કે, 1000 કે 10000 સબસ્ક્રાઇબર્સ હોય તો જ પૈસા કમાઇ શકાય, પરંતુ તમારી ચેનલના ઝીરો સબસ્ક્રાઇબર્સ હોય તો પણ તમે કમાણી કરી શકો છો